CELEX: 32007D0264
Language: lt
Date: 1177286400000
Title: 2007/264/EB: 2007 m. balandžio 25 d. Komisijos sprendimas, iš dalies keičiantis Sprendimą 2007/30/EB dėl pereinamojo laikotarpio priemonių tam tikriems Bulgarijoje pagamintiems pieno produktams (pranešta dokumentu Nr. C(2007) 1787) (Tekstas svarbus EEE )

1.5.2007   
            
            
               LT
            
            
               Europos Sąjungos oficialusis leidinys
            
            
               L 114/16
            
         
      KOMISIJOS SPRENDIMAS
   
   2007 m. balandžio 25 d.
   iš dalies keičiantis Sprendimą 2007/30/EB dėl pereinamojo laikotarpio priemonių tam tikriems Bulgarijoje pagamintiems pieno produktams
   (pranešta dokumentu Nr. C(2007) 1787)
   (Tekstas svarbus EEE)
   (2007/264/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Bulgarijos Respublikos ir Rumunijos stojimo aktą, ypač į jo 42 straipsnį,
   kadangi:
   
               (1)
            
            
               2006 m. gruodžio 22 d. Komisijos sprendime 2007/30/EB, nustatančiame pereinamojo laikotarpio priemones dėl prekybos tam tikrais gyvūninės kilmės produktais, įsigytais Bulgarijoje ir Rumunijoje (1), nustatomos tam tikros pereinamojo laikotarpio priemonės, taikomos gyvūninės kilmės produktams, patenkantiems į 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (2), taikymo sritį ir pagamintiems Bulgarijos ir Rumunijos įmonėse iki 2006 m. gruodžio 31 d.
            
         
               (2)
            
            
               Bulgarija paprašė suteikti galimybę eksportuoti į trečiąsias šalis tam tikrus jos įmonėse iki 2006 m. gruodžio 31 d. pagamintus pieno produktus, patenkančius į Sprendimo 2007/30/EB taikymo sritį.
            
         
               (3)
            
            
               Šis prašymas gali būti patenkintas laikantis Europos Parlamento ir Tarybos reglamento (EB) Nr. 178/2002 (3) 12 straipsnio 1 dalyje nustatytų sąlygų. Todėl Bulgarija pateikė reikalingą informaciją apie paskirties šalių sutikimą.
            
         
               (4)
            
            
               Todėl Sprendimą 2007/30/EB reikėtų atitinkamai iš dalies pakeisti.
            
         
               (5)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2007/30/EB 2 straipsnio 1 dalyje įrašoma tokia pastraipa:
   
      „Be to, iki 2007 m. gruodžio 31 d. į trečiąsias šalis galima eksportuoti Bulgarijos įmonėse pagamintus pieno produktus, jei eksportas vykdomas laikantis Europos Parlamento ir Tarybos reglamento (EB) Nr. 178/2002 12 straipsnio reikalavimų (4).
   
   2 straipsnis
   Šis sprendimas skirtas valstybėms narėms.
   
      Priimta Briuselyje, 2007 m. balandžio 25 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 8, 2007 1 13, p. 59.
   
      (2)  OL L 139, 2004 4 30, p. 55. Reglamentas su paskutiniais pakeitimais, padarytais Tarybos reglamentu (EB) Nr. 1791/2006 (OL L 365, 2006 12 20, p. 1).
   
      (3)  OL L 31, 2002 2 1, p. 1.
   
      (4)  OL L 31, 2002 2 1, p. 1.“